TERVISE TEEMATUBA „Harmoonilised suhted tööl ja kodus"
1. detsembril, kell 10.00 – 11.30, Kärdla Ühisgümnaasiumi väike võimlemissaal
- Kust algavad suhted?
- Kas kõik suhted saavad olla harmoonilised?
- Kuidas on võimalik luua oma ellu rahuldust pakkuvaid suhteid?
- Mida saame ise teha selleks, et kogeksime oma suhetes rahu, kergust ja mõistetud olemist?
Tervise teematuba juhib Hingamistöö terapeut ja joogaõpetaja Karita Mikko: Suhete iseloom tööl mõjutab eraelu ning vastupidi. Seepärast on oluline olenemata suhte rollist elus leida viis, kuidas need saaksid olla harmoonilised.
TERVISETUND „Vabastava hingamise ABC"
1. detsembril, kell 12.00 – 13.30, Kärdla Ühisgümnaasiumi väike võimlemissaal
- Kuidas hingamisega toetada harmooniliste suhete loomist enda ja teistega?
- Milliseid vabastava hingamise tehnikaid kasutada?
- Kuidas rakendada Algallika Protsessi ja Hingamistööd?
Selga mugavad riided, kaasa pleed ja võimalusel pehme matt
Tervisetundi juhib Karita Mikko: Algallika Protsessi ja Hingamistöö terapeut, joogaõpetaja ja sünnitoetaja, kelle igapäevaseks tööks on klientide nõustamine, gruppide läbiviimine ning suuremate kursuste korraldamine. Vabastava hingamisega on ta tegelenud 8 aastat, kogedes erinevate õpetajate filosoofilisi lähenemisi, lisaks täiendanud oma teadmisi Tallinna Ülikooli psühholoogia erialal.
TERVISE TEEMATUBA „Kuidas toitumisega parandada meeleolu ja enesetunnet?"
16. detsembril, kell 13.00 – 14.30, Hiiumaa Teavitamis- ja Nõustamiskeskuses HUPS
- Kuidas toit "ehitab" aju?
- Millised on seosed toitumise ja psüühika vahel?
- Milline on toitainete mõju vaimsele sooritusele, keskendumisele, meeleolule?
- Mida tähele panna oma enesetunde jälgimisel ja parandamisel?
- Mida lapsevanemana arvestada laste ja teismeliste toitumisharjumuste puhul?
Tervise teematuba juhib psühholoog Kai Teeäär, kes igapäevaselt töötab laste ja noorukitega, kellel on väga erinevad kaebused õpiraskustest ärevuseni, suhtlemisraskustest keskendumisraskusteni.
Osalemine kõikidel üritustel TASUTA. Kohapeal külm ja soe jook. Eelnevalt registreerunutele on vajadusel tagatud lapsehoid.
Palume huvilistel ennast registreerida aadressile See e-posti aadress on kaitstud spämmirobotide vastu. E-posti aadressi nägemiseks peab olema JavaSkripti kasutamine olema lubatud. või aadressil http://terviseprojekt.wordpress.com/
Juba toimunud ürituste kohta saad infot ja pilte vaadata aadressilt http://terviseprojekt.wordpress.com/
Projekt „Vaimse ja füüsilise tervise edendamine Kärdla tööealise elanikkonna hulgas” on rahastatud Euroopa Sotsiaalfondi meetmest „Tervislike valikute ja eluviiside soodustamine”.